STA พุ่งกระฉูด 12% นิวไฮรอบเกือบ 9 ปี แนะระวังแรงเทขาย-โบรกชี้ราคาเกินพื้นฐาน!
STA พุ่งกระฉูด 12% นิวไฮรอบเกือบ 9 ปี แนะระวังแรงเทขาย-โบรกชี้ราคาเกินพื้นฐาน!
STA พุ่งกระฉูด 12% นิวไฮรอบเกือบ 9 ปี แนะระวังแรงเทขาย-โบรกชี้ราคาเกินพื้นฐาน!
27 พ.ค. 2563

ผู้สื่อข่าวรายงานว่า บริษัท ศรีตรังแอโกรอินดัสทรี จำกัด (มหาชน) หรือ STA ราคาปิดวันนี้(27พ.ค.) อยู่ที่ระดับ 26.25 บาท บวก 2.85 บาท หรือ 12.18% ด้วยมูลค่าซื้อขาย 2.93 พันล้านบาท ราคาหุ้นนิวไฮในรอบ 8 ปี 9 เดือน ครึ่งโดยนับตั้งแต่หุ้นยืนที่ระดับ 26.50 บาท เมื่อวันที่ 15 ส.ค.2554

บล.โนมูระ พัฒนสิน ระบุในบทวิเคราะห์ฯ  ทาง IRIS ได้โทรถามฝ่ายนักลงทุนสัมพันธ์ของ STA แล้ว มีคำถามจาก FA 2 คำถามคือ (1.) ผู้ถือหุ้น STA ได้สิทธิ์หุ้นจอง บมจ.ศรีตรังโกลฟส์ (ประเทศไทย) (STGT ไหม ตอบ: ไม่มีสิทธิ์นักลงทุนต้องจองซื้อตามโบรกเกอร์ที่เป็นผู้ร่วมขาย ซึ่ง CNS ไม่ได้ร่วม และ(2.)ช่วงเวลาการจองซื้อและเทรดหุ้น STGT ตอบ: จองซื้อราวกลางเดือนมิถุนายน (เลื่อนจากเดิมที่ต้นเดือนมิถุนายน เพราะมีการปรับประมาณการขึ้น)และคาด STGT เข้าเทรดวันแรกต้นเดือนกรกฏาคม
โดยทาง IRIS ยังมีความเห็นว่าราคาหุ้น STA เกินมูลค่าทางปัจจัยพื้นฐานไปแล้ว โดยให้ราคาเป้าหมายปี 2563 ที่ 14.70 บาท และปี 2564 ที่15.0 บาท ต่ำกว่าราคาเป้าหมายของตลาดคาดเพราะเรามองมูลค่าของ STA แบบ conservative และเป็นการมองบนธุรกิจยางพาราที่ไม่ค่อยสดใส
ส่วนราคาปัจจุบันของ STA ได้รวมมูลค่าแฝงของ STGT ไปแล้วซึ่งมองว่าเมื่อ STGT เข้าตลาด ความร้อนแรงของหุ้น STA จะลดลง